ΚΑΝΟΝΙΣΜΟΣ (ΕΚ) αριθ. 691/97 ΤΗΣ ΕΠΙΤΡΟΠΗΣ της 18ης Απριλίου 1997 για τροποποίηση των κανονισμών (ΕΟΚ) αριθ. 2698/93, (ΕΚ) αριθ. 1590/94 και (ΕΚ) αριθ. 2305/95 στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 2490/96 (2), και ιδίως το άρθρο 8,

Εκτιμώντας:

ότι οι παραχωρήσεις στον τομέα του χοιρείου κρέατος που αφορούν ορισμένα προϊόντα έχουν συμφωνηθεί στα πλαίσια του κανονισμού (ΕΟΚ) αριθ. 2698/93 της Επιτροπής, της 30ής Σεπτεμβρίου 1993, περί λεπτομερών κανόνων για την εφαρμογή στον τομέα του χοιρείου κρέατος του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου (3), όπως τροποποιήθηκε τελευταία από τον κανονισμό (ΕΚ) αριθ. 2502/96 (4), του κανονισμού (ΕΚ) αριθ. 1590/94 της Επιτροπής, της 30ής Ιουνίου 1994, περί λεπτομερών κανόνων για την εφαρμογή στον τομέα του χοιρείου κρέατος του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και της Ρουμανίας, αφετέρου (5), όπως τροποποιήθηκε τελευταία από τον κανονισμό (ΕΚ) αριθ. 2502/96, και του κανονισμού (ΕΚ) αριθ. 2305/95 της Επιτροπής, της 29ης Σεπτεμβρίου 1995, για τη θέσπιση των λεπτομερειών εφαρμογής, στον τομέα του χοιρείου κρέατος, του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας, της Εσθονίας και της Λιθουανίας, αφετέρου (6) όπως τροποποιήθηκε τελευταία από τον κανονισμό (ΕΚ) αριθ. 2071/96 (7) 7

ότι η διάταξη που ορίζει ότι το ποσοστό μείωσης του δασμού είναι αυτό που ισχύει την ημέρα κατάθεσης των αιτήσεων χορήγησης πιστοποιητικού εισαγωγής έχει, σε ορισμένες περιπτώσεις, περιορίσει την πρόσβαση στην κοινοτική αγορά προϊόντων με βάση το χοίρειο κρέας 7 ότι, για να διευκολυνθεί η δυνατότητα προτιμησιακής πρόσβασης των συνδεδεμένων χωρών της κεντρικής Ευρώπης και της Βαλτικής στην κοινοτική αγορά, είναι σκόπιμο να διαγραφεί το τελευταίο εδάφιο του άρθρου 1 των κανονισμών (ΕΟΚ) αριθ. 2698/93, (ΕΚ) αριθ. 1590/94 και (ΕΚ) αριθ. 2305/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 τελευταίο εδάφιο του κανονισμού (ΕΟΚ) αριθ. 2698/93 διαγράφεται.

Άρθρο 2

Το άρθρο 1 τελευταίο εδάφιο του κανονισμού (ΕΚ) αριθ. 1590/94 διαγράφεται.

Άρθρο 3

Το άρθρο 1 τελευταίο εδάφιο του κανονισμού (ΕΚ) αριθ. 2305/95 διαγράφεται.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 338 της 28. 12. 1996, σ. 13.

(3) ΕΕ αριθ. L 245 της 1. 10. 1993, σ. 80.

(4) ΕΕ αριθ. L 338 της 28. 12. 1996, σ. 71.

(5) ΕΕ αριθ. L 167 της 1. 7. 1994, σ. 16.

(6) ΕΕ αριθ. L 233 της 30. 9. 1995, σ. 45.

(7) ΕΕ αριθ. L 277 της 30. 10. 1996, σ. 17.